C 130/22
SK
Úradný vestník Európskej únie
14.4.2023
Okrem povinných údajov musí byť na štítku aj: označenie a logo CHZO „VACA DE EXTREMADURA“ a údaje o vysledovateľnosti.
Logo CHZO „VACA DE EXTREMADURA“
4.
Stručné vymedzenie zemepisnej oblasti Zemepisná oblasť, na ktorú sa vzťahuje chránené zemepisné označenie „Vaca de Extremadura“, zahŕňa celé autonómne spoločenstvo Estremadura.
5.
Súvislosť so zemepisnou oblasťou CHZO „Vaca de Extremadura“ vychádza zo špecifických vlastností mäsa a z jeho zemepisného pôvodu.
5.1.
Špecifickosť zemepisnej oblasti Estremadura sa nachádza na juhozápade Španielska na Pyrenejskom polostrove, má rozlohu 41 635 km2, z čoho približne 14 300 km2 pokrývajú zalesnené pastviny dehesa a krajina s takýmito pastvinami.
Pokiaľ ide o druhy domácich zvierat v oblasti Estremadura, veľkú časť tvoria pôvodné plemená, ktoré sú spojené a úzko súvisia s najtypickejším prostredím v tejto oblasti („dehesa“).
Vzhľadom na svoju odolnosť a dobrú schopnosť prispôsobiť sa náročným podmienkam prispievajú všetky tieto druhy k zachovaniu a zlepšeniu ekosystému, hnojeniu pôdy, zlepšeniu kvality pasienkov a spomaleniu rozširovania podrastu.
Zrážky sú počas roka veľmi nerovnomerné, najviac zrážok spadne na jeseň a na jar a z roka na rok množstvo zrážok výrazne kolíše.
Podnebie so zalesnenými pastvinami dehesa sa vyznačuje obdobím sucha, ktoré sa podpisuje na skorom vysušovaní pastvín.
Vzhľadom na extrémne teploty a úroveň zrážok sa plemená začlenené do CHZO „Vaca de Extremadura“ najlepším možným spôsobom prispôsobili týmto podmienkam, keďže sú schopné odolať chladu aj horúčave a nedostatku vody v obdobiach sucha.
Hlavným ekosystémom pre poľnohospodárske podniky chovajúce dobytok s CHZO „Vaca de Extremadura“ sú zalesnené pastviny dehesa a krajina s takýmito pastvinami.
Dehesa je jedným z kľúčových systémov pri extenzívnom chove hospodárskych zvierat s CHZO „Vaca de Extremadura“ v Estremadure a vyznačuje sa spásaním veľkých plôch krajiny.
Chov hospodárskych zvierat v týchto oblastiach je vďaka odolnosti chovaných plemien dokonale prispôsobený prostrediu.
Drsné podnebie a chudobné, nekvalitné pôdy obmedzili rozvoj poľnohospodárstva a do značnej miery ho nahradil chov hospodárskych zvierat.
Celý tento ekosystém má pozitívny vplyv na vlastnosti výrobku.
5.2.
Špecifickosť výrobku Mäso z kráv „Vaca de Extremadura“ je známe svojou čerešňovočervenou až purpurovočervenou farbou a jemným mramorovaním s krémovobielym až žltkastým tukom, ktorý má pevnú štruktúru a je pevný na dotyk.
Je známe aj svojou vôňou živočíšneho tuku, šťavnatosťou a výraznou a dlhotrvajúcou mäsitou chuťou, ktorá je typická pre hovädzie mäso.